

Štatút a rokovací poriadok
Komisie SAV pre zahraničné styky

Článok I
Základné ustanovenia
1) Štatút a rokovací poriadok Komisie SAV pre zahraničné styky upravuje postavenie, úlohy, zloženie a rokovanie komisie. 
2) Komisia SAV pre zahraničné styky (ďalej len „komisia“ alebo „KZS“) je poradným orgánom Predsedníctva SAV pre oblasť mobilitnej bilaterálnej spolupráce SAV a národných komitétov. 

Komisia predovšetkým :
a) prerokúva finálne poradie mobilitných projektov po evaluácii Panelom hodnotiteľov pre mobilitné projekty, prípadne externými hodnotiteľmi, a odporúča ich Predsedníctvu SAV na schválenie,
b) prerokúva financovanie národných komitétov,
c) záväzne schvaľuje žiadosti o finančnú podporu pri vyslaniach vedeckých pracovníkov na medzinárodné rokovania národných komitétov,
d) odporúča Predsedníctvu SAV zmeny štatútu komisie.

Článok II
Zloženie komisie a organizačné zabezpečenie
1) Predsedom komisie je člen Predsedníctva SAV.
2) Komisiu tvoria predseda, tajomník a ďalší členovia, ktorých vymenúva a odvoláva Predsedníctvo SAV na návrh predsedu komisie. Predsedu komisie vymenúva a odvoláva Predsedníctvo SAV.
3) Členstvo v komisii je čestné a nezastupiteľné.
4) Predseda komisie má najmä nasledovné úlohy a kompetencie:
a) riadi činnosť komisie,
b) zvoláva zasadnutia a určuje program rokovania komisie,
c) vedie rokovania komisie,
d) navrhuje závery z rokovania komisie,
e) schvaľuje záznam z rokovania komisie,
f) zabezpečuje súčinnosť komisie s ostatnými poradnými orgánmi a odbornými útvarmi v štruktúre SAV,
g) predkladá návrhy komisie na rokovanie Predsedníctva SAV v súlade s Rokovacím poriadkom Predsedníctva SAV,
h) predseda môže poveriť člena komisie vedením zasadnutia komisie.
5) Tajomník komisie je zamestnancom SAV pôsobiacim na Odbore medzinárodnej spolupráce Úradu SAV a plní najmä nasledovné úlohy:
a) [bookmark: _Hlk204668082][bookmark: _Hlk204667848]zúčastňuje sa na rokovaniach komisie bez hlasovacieho práva,
b) zabezpečuje sprístupnenie podkladov členom komisie pre účely posudzovania projektových návrhov,
c) organizačne a administratívne zabezpečuje prípravu rokovaní komisie,
d) zabezpečuje vyhotovenie záznamu z rokovaní komisie.
	
6) Komisia má okrem predsedu 10 členov. Každé oddelenie vied reprezentujú traja zástupcovia, pričom  je jeden z nich je nominovaný Radou riaditeľov SAV a jeden Výborom snemu SAV. 
7) Predseda komisie môže navrhnúť Predsedníctvu SAV odvolanie člena komisie. V prípade, ak Predsedníctvo SAV odvolá člena komisie, predseda komisie bezodkladne navrhne Predsedníctvu SAV nového člena komisie tak, aby pomer zastúpenia oddelení vied zostal zachovaný.
8) Člen komisie sa môže vzdať svojho členstva, o čom písomne upovedomí predsedu komisie. Výkon funkcie člena komisie v tom prípade končí dňom doručenia písomného aktu vzdania sa funkcie predsedovi komisie alebo od neskoršieho dňa uvedeného v písomnom akte vzdania sa funkcie člena komisie. Predseda komisie bezodkladne navrhne Predsedníctvu SAV nového člena komisie tak, aby pomer zastúpenia oddelení vied v komisii zostal zachovaný.
9) Funkčné obdobie komisie je zhodné s funkčným obdobím Predsedníctva SAV.
10)  Náklady spojené s činnosťou komisie hradí Úrad SAV z centrálnych zdrojov SAV.
Článok III 
Rokovací poriadok komisie
1) Zasadnutie komisie zvoláva a vedie jej predseda alebo ním poverený člen komisie. Zasadnutia komisie sa uskutočňujú prezenčne na Úrade SAV alebo online v súlade so Štatútom SAV (čl. XX). Komisia zasadá najmenej 1x ročne. Termíny zasadnutí sa volia podľa naliehavosti riešenia problémov. Zasadnutia komisie sa môžu zúčastniť aj predsedom komisie poverení pracovníci Odboru medzinárodnej spolupráce.
2) Hlasovanie v komisii sa riadi Štatútom SAV (čl. XX). Hlasovacie právo majú len riadni členovia komisie. Komisia je uznášaniaschopná, ak je prítomných viac ako polovica jej riadnych členov. Uznesenie alebo rozhodnutie je prijaté, ak zaň hlasovala nadpolovičná väčšina prítomných riadnych členov. O priebehu rokovania sa vyhotovuje zápisnica. 
3) Projekty, ktoré KZS navrhne na financovanie, sú následne predložené na rokovanie Predsedníctva SAV.


 Článok IV
Dôvernosť informácií a vylúčenie konfliktu záujmov
1) O všetkých informáciách a dokumentoch (ďalej len ,,dôverné informácie"), ktoré budú počas procesu hodnotenia projektov sprístupnené a ktoré vzniknú v priebehu tohto procesu, resp. ako výsledok tohto procesu, budú externí hodnotitelia, členovia komisie, aj prípadní prizvaní účastníci zasadnutia komisie zachovávať mlčanlivosť, nebudú ich ďalej poskytovať a ani akýmkoľvek spôsobom zverejňovať.
2) Dôverné informácie využijú výlučne pre účely hodnotenia projektu a stanovenia poradia návrhov a neposkytnú ich žiadnej tretej strane.
3) Konfliktom záujmov sa na účely tohto štatútu a rokovacieho poriadku komisie rozumie situácia, ktorá môže ohroziť nestrannosť, objektivitu a nezávislosť v posudzovaní projektového návrhu alebo inej činnosti komisie.
4) V prípade, ak je člen komisie v konflikte záujmov s predkladateľom projektového návrhu (napríklad z dôvodu totožnosti pracoviska, projektovej a publikačnej spolupráce, rodinného alebo iného blízkeho osobného vzťahu), je povinný bezodkladne informovať predsedu a tajomníka komisie (v prípade konfliktu záujmu predsedu komisie tento informuje tajomníka komisie) a bude vylúčený z hlasovania o danom návrhu projektu. Tajomník informuje o svojom konflikte záujmu predsedu komisie, ktorý následne poverí príslušnými úlohami iného pracovníka Odboru medzinárodnej spolupráce Úradu SAV.
5) Ak je predseda komisie v konflikte záujmov, vzdá sa hlasovania o návrhu projektu.
6) Panel hodnotiteľov mobilitných projektov pozostáva z odborníkov pôsobiacich vo verejných výskumných inštitúciách v zakladateľskej pôsobnosti SAV, ktorí zastupujú hlavné vedecké oblasti. Členov panelu navrhujú členovia Komisie SAV pre zahraničné styky, prípadne podpredsedovia jednotlivých oddelení vied, pričom do funkcie ich vymenúva podpredsedníčka SAV pre zahraničné vzťahy.
7) Externí hodnotitelia sú experti v oblasti, do ktorej spadá predložený projektový návrh, pričom nepôsobia vo verejných výskumných inštitúciách v zakladateľskej pôsobnosti SAV. 
8) Hodnotitelia sú povinní vykonávať hodnotenie projektových návrhov čestným, nezaujatým, zodpovedným a nestranným spôsobom. 
Článok IV
Záverečné ustanovenia
1) Tento štatút a rokovací poriadok komisie schválilo Predsedníctvo SAV na svojom zasadnutí dňa 11. 6. 2026 s účinnosťou dňom nasledujúcim po dni zverejnenia na webovom sídle SAV. Zároveň sa ruší platnosť štatútu a rokovacieho poriadku komisie schváleného Predsedníctvom SAV dňa 14. 8. 2025.

                     Mgr. Martin Venhart, DrSc.
                               predseda SAV
V Bratislave, 24. 6. 2026
